techiaith/cofnodycynulliad_en-cy huggingface dataset:
English: There is, as you say, Minister, some fantastic work that's going on in the schools around respectful and healthy relationships, and that's hugely important. But we need to spread the message wider than schools and take it outside the school gates to organisations like, for example, the Scouts and army cadets, football clubs, and other places where boys find themselves. So, are you able to tell me if there's any work that you're doing to influence those organisations in exploring ways that they can help those individuals become role models and amplify the White Ribbon message?
Welsh: Fel y dywedwch, Weinidog, mae gwaith gwych yn mynd rhagddo yn yr ysgolion ar berthnasoedd parchus ac iach, ac mae hynny'n hynod o bwysig. Ond mae angen inni ledaenu'r neges yn ehangach nag ysgolion a mynd â hi y tu hwnt i giatiau'r ysgol i sefydliadau fel, er enghraifft, y Sgowtiaid a chadetiaid y fyddin, clybiau pêl-droed, a mannau eraill lle mae bechgyn yn dod at ei gilydd. Felly, a allwch ddweud wrthyf am unrhyw waith a wnewch i ddylanwadu ar y sefydliadau hyn i archwilio ffyrdd y gallant helpu'r unigolion hynny i ddod yn fodelau rôl a lledaenu neges y Rhuban Gwyn yn ehangach?
English: Thank you, Joyce Watson, because we do need to go outside. We've commented on the opportunities and the work that's been done in schools with children and young people, and the importance of the new curriculum in terms of that relationships and sexuality education framework, but we also need to reach out to all of those organisations where young people gather and engage. I think it is interesting, and many of you will know from your contact with Girl Guides and Scouts, how they are beginning to embrace these issues, recognising issues relating to equality and also addressing harassment and sexual abuse, and understanding what children and young people are experiencing, which, of course, has been an important point of the inquiry undertaken by the Children, Young People and Education Committee. But also football clubs, army cadets - this is where we can take the White Ribbon message, and I think that Jack Sargeant, and all of those who are engaging with the White Ribbon campaign, can get that message over and reach out to those organisations working with children and young people.
Welsh: Diolch, Joyce Watson, oherwydd mae angen inni fynd y tu hwnt. Rydym wedi gwneud sylwadau ar y cyfleoedd a'r gwaith a wnaed mewn ysgolion gyda phlant a phobl ifanc, a phwysigrwydd y cwricwlwm newydd a'r fframwaith addysg cydberthynas a rhywioldeb, ond mae angen inni estyn allan hefyd at bob un o'r sefydliadau lle daw pobl ifanc at ei gilydd. Credaf ei bod yn ddiddorol, a bydd llawer ohonoch yn gwybod o'ch cyswllt â'r Geidiaid a'r Sgowtiaid, sut maent yn dechrau mynd i'r afael â'r materion hyn, gan gydnabod materion sy'n ymwneud â chydraddoldeb yn ogystal â mynd i'r afael ag aflonyddu a cham-drin rhywiol, a deall beth mae plant a phobl ifanc yn ei wynebu, sydd, wrth gwrs, wedi bod yn bwynt pwysig yn yr ymchwiliad a wnaed gan y Pwyllgor Plant, Pobl Ifanc ac Addysg. Ond hefyd, clybiau pêl-droed, cadetiaid y fyddin - dyma lle gallwn fynd â neges y Rhuban Gwyn, a chredaf y gall Jack Sargeant, a phawb sy'n gysylltiedig ag ymgyrch y Rhuban Gwyn, drosglwyddo'r neges honno ac estyn allan at y sefydliadau sy'n gweithio gyda phlant a phobl ifanc.
English: I continue to work with the fire and rescue services across Wales to ensure that people, communities and the environment are kept as safe as possible from fires and other hazards. In the longer term, we remain committed to ensuring the sustainability and safety of the services and to broadening the role of firefighters.
Welsh: Rwy'n parhau i weithio gyda'r gwasanaethau tân ac achub ledled Cymru i sicrhau bod pobl, cymunedau a'r amgylchedd yn cael eu cadw mor ddiogel â phosibl rhag tanau a pheryglon eraill. Yn y tymor hwy, rydym yn parhau i fod yn ymrwymedig i sicrhau cynaliadwyedd a diogelwch y gwasanaethau ac i ehangu rôl diffoddwyr tân.
English: I'm grateful to you for your answer. I wanted to draw your attention to the terrible fire at Windmill Farm, a much-loved rural hotel and wedding venue on the Gower peninsula, in the heart of my South Wales West region. The blaze spread rapidly across the property, and firefighting efforts were delayed by an insufficient water supply to operate the hoses and the time taken in transporting a bowser to the scene. Having met with the owners of the venue myself, I've seen first-hand the stress, heartbreak and financial cost that has been borne as a result of the fire. So, I think it's crucial that, regardless of administrative boundaries, all local fire authorities can come together to ensure that crucial equipment such as bowsers are located in areas that best serve the needs of local communities. In England, fire and rescue authorities must attempt to enter into reinforcement schemes or mutual aid agreements with other fire and rescue authorities for securing mutual assistance. They're also obliged to respond to incidents such as fire, road traffic collisions and other emergencies within their areas, in line with their mutual aid agreements too. Therefore, Minister, will you commit to working with the fire and rescue service and Welsh Water to ensure that vital firefighting equipment such as bowsers are installed in the right places to maximise geographic cover across Wales, regardless of which fire authority boundary someone lives in, to ensure that a tragedy like that won't be repeated?
Welsh: Rwy'n ddiolchgar am eich ateb. Roeddwn am dynnu eich sylw at y tân ofnadwy yn Windmill Farm, gwesty gwledig a lleoliad priodasau poblogaidd ar benrhyn Gŵyr, yng nghanol fy rhanbarth i, Gorllewin De Cymru. Lledaenodd y tân drwy'r eiddo'n gyflym, a bu oedi yn yr ymdrechion i ddiffodd y tân oherwydd cyflenwad dŵr annigonol i weithredu'r pibau a'r amser a gymerwyd i fynd â thancer dŵr i'r lleoliad. Ar ôl cyfarfod â pherchnogion y lleoliad fy hun, rwyf wedi gweld â'm llygaid fy hun y straen, y gofid a'r gost ariannol a gafwyd o ganlyniad i'r tân. Felly, credaf ei bod yn hollbwysig, ni waeth beth fo'r ffiniau gweinyddol, fod pob awdurdod tân lleol yn gallu dod ynghyd i sicrhau bod offer hollbwysig fel tanciau dŵr wedi'u lleoli yn yr ardaloedd sy'n gwasanaethu anghenion cymunedau lleol orau. Yn Lloegr, mae'n rhaid i awdurdodau tân ac achub geisio ymuno â chynlluniau atgyfnerthu neu gytundebau cydgymorth ag awdurdodau tân ac achub eraill er mwyn sicrhau y gallant roi cymorth i'w gilydd. Mae'n rhaid iddynt ymateb hefyd i ddigwyddiadau fel tanau, damweiniau traffig ffyrdd ac argyfyngau eraill yn eu hardaloedd, yn unol â'u cytundebau cydgymorth. Felly, Weinidog, a wnewch chi ymrwymo i weithio gyda'r gwasanaeth tân ac achub a Dŵr Cymru i sicrhau bod offer diffodd tân hanfodol megis tanciau dŵr yn cael eu gosod yn y mannau cywir i allu darparu gwasanaeth dros yr ardal ddaearyddol fwyaf sy'n bosibl ledled Cymru, ni waeth beth yw ffiniau'r awdurdod tân y mae rhywun yn byw ynddo, i sicrhau na fydd trychineb o'r fath yn digwydd eto?
English: I thank the Member for his supplementary question, and my heart goes out to the people whose premises were destroyed in this terrible, terrible fire. I'm aware of the incident that he refers to, of the operational challenges in terms of access to water for Dŵr Cymru and the Mid and West Wales Fire and Rescue Service. It's an operational matter for those services, but I'd be more than happy to follow up to see, actually, if more can be done in our regular meetings with the fire and rescue services to ensure that these things, if there are any concerns, are acted upon proactively rather than reactively in the future.
Welsh: Diolch i'r Aelod am ei gwestiwn atodol, ac rwy'n cydymdeimlo â'r bobl y dinistriwyd eu cartrefi yn y tân ofnadwy hwn. Rwy'n ymwybodol o'r digwyddiad y mae'n cyfeirio ato, a'r heriau gweithredol o ran mynediad at ddŵr i Dŵr Cymru a Gwasanaeth Tân ac Achub Canolbarth a Gorllewin Cymru. Mae'n fater gweithredol i'r gwasanaethau hynny, ond rwy'n fwy na pharod i edrych i weld a ellir gwneud mwy yn ein cyfarfodydd rheolaidd gyda'r gwasanaethau tân ac achub i sicrhau ein bod, os oes unrhyw bryderon, yn mynd i'r afael â'r pethau hyn yn rhagweithiol yn hytrach nag yn adweithiol yn y dyfodol.
English: In South Wales West, we have different boundaries for the police service and the fire and rescue service, with the ambulance service on an all-Wales basis. Has the Minister considered consulting on reorganising the fire service so that its boundaries mirror the police boundaries?
Welsh: Yng Ngorllewin De Cymru, mae gennym ffiniau gwahanol ar gyfer y gwasanaeth heddlu a'r gwasanaeth tân ac achub, gyda'r gwasanaeth ambiwlans ar sail Cymru gyfan. A yw'r Gweinidog wedi ystyried ymgynghori ar aildrefnu'r gwasanaeth tân fel bod ei ffiniau'n cyd-fynd â ffiniau'r heddlu?
English: I thank Mike Hedges for his question. I think what Mike means is not necessarily - . Some of the fire and rescue service boundaries are aligned with those of local health boards, but the footprints are not the same in terms of the area that they cover. I could say that there aren't any plans to align those boundaries, as I understand it. However, what we are focused on at the moment is actually where organisations can work together or co-locate; we know that that has a positive result, not just in terms of the services working together, but in terms of the relationships that have been able to be built up between them. Just a point of interest on that, in the Member's region, the mid and west fire and rescue service covers Swansea and Neath Port Talbot, which are both near South Wales Police, but the two organisations have a long-established relationship and share the same control room, and we've seen the co-location of services where we've got ambulance and fire and rescue, and that's something that we're keen to support as a Government.
Welsh: Diolch i Mike Hedges am ei gwestiwn. Nid wyf yn credu bod yr hyn y mae Mike yn ei olygu o reidrwydd - . Mae rhai o ffiniau'r gwasanaeth tân ac achub yn cyd-fynd a rhai'r byrddau iechyd lleol, ond nid yw'r olion traed yr un fath o ran yr ardal y maent yn ei gwasanaethu. Gallwn ddweud nad oes cynlluniau i gysoni'r ffiniau hynny, yn ôl yr hyn rwy'n ei ddeall. Fodd bynnag, rydym yn canolbwyntio ar hyn o bryd ar lle gall sefydliadau weithio gyda'i gilydd neu gyd-leoli; rydym yn gwybod bod hynny'n arwain at ganlyniadau cadarnhaol, nid yn unig o ran gwasanaethau'n gweithio gyda'i gilydd, ond o ran y berthynas y bu modd ei meithrin rhyngddynt. Dim ond un pwynt o ddiddordeb ar hynny, yn rhanbarth yr Aelod, mae gwasanaeth tân ac achub canolbarth a gorllewin Cymru yn cwmpasu Abertawe a Chastell-nedd Port Talbot, sydd ill dau'n agos at Heddlu De Cymru, ond mae gan y ddau sefydliad berthynas hirsefydlog ac maent yn rhannu'r un ystafell reoli, ac rydym wedi gweld gwasanaethau ambiwlans a gwasanaethau tân ac achub yn cael eu cyd-leoli, ac mae hynny'n rhywbeth rydym yn awyddus i'w gefnogi fel Llywodraeth.
English: Thank you for that question. We are continuing to improve our response to domestic abuse through our national strategy. We fund the Dyn project to support male victims of domestic abuse and continue to fund awareness training to recognise indicators displayed by men who may be experiencing domestic abuse.
Welsh: Diolch am y cwestiwn hwnnw. Rydym yn parhau i wella ein hymateb i gam-drin domestig drwy ein strategaeth genedlaethol. Rydym yn ariannu prosiect Dyn i gefnogi dynion sy'n dioddef cam-drin domestig ac rydym yn parhau i ariannu hyfforddiant ymwybyddiaeth i gydnabod dangosyddion a ddangosir gan ddynion a allai fod yn profi cam-drin domestig.
English: Well, thank you very much, Peter Fox, for starting your supplementary with the recognition of our response to the earlier question, with your support and endorsement for the White Ribbon campaign, and recognising, in terms of the statistics, the impact of violence against women and girls and just looking at the fact that the percentage of domestic abuse-related offences recorded by the police identified that 73.1 per cent of offences affected female victims and 26.9 per cent male victims, ending March 2021. But I think your point about domestic abuse affecting older people, and older men particularly in relation to your question, is key. Because I've recently met with the older people's commissioner myself and we discussed the findings of her report on improving support and services for older men experiencing domestic abuse. So, we now have our next phase of the strategy of the violence against women, domestic abuse and sexual violence, implementing the legislation, and we are looking at these issues. We're going to have an older person's working group within the blueprint, which is the approach we're taking now. I'm co-chairing a national implementation board with the police and crime commissioner for Dyfed Powys, and we're looking at this from the criminal justice as well as the social justice perspective, so I do believe that the older person's working group within the blueprint will look at these particular issues that you raise.
Welsh: Wel, diolch yn fawr iawn, Peter Fox, am ddechrau eich cwestiwn atodol drwy gydnabod ein hymateb i'r cwestiwn cynharach, gyda'ch cefnogaeth a'ch cymeradwyaeth i ymgyrch y Rhuban Gwyn, a chydnabod, o ran yr ystadegau, effaith trais yn erbyn menywod a merched ac edrych ar y ffaith bod canran y troseddau cam-drin domestig a gofnodwyd gan yr heddlu hyd at fis Mawrth 2021 wedi nodi bod 73.1 y cant o droseddau yn effeithio ar ddioddefwyr benywaidd a 26.9 y cant yn effeithio ar ddioddefwyr gwrywaidd. Ond rwy'n credu bod eich pwynt fod cam-drin domestig yn effeithio ar bobl hŷn, a dynion hŷn yn arbennig mewn perthynas â'ch cwestiwn, yn allweddol. Oherwydd cefais gyfarfod â'r comisiynydd pobl hŷn yn ddiweddar ac fe wnaethom drafod canfyddiadau ei hadroddiad ar wella cefnogaeth a gwasanaethau i ddynion hŷn sy'n profi cam-drin domestig. Felly, rydym bellach yn symud at gam nesaf y strategaeth genedlaethol trais yn erbyn menywod, cam-drin domestig a thrais rhywiol, a gweithredu'r ddeddfwriaeth, ac rydym yn edrych ar y materion hyn. Bydd gennym weithgor pobl hŷn o fewn y glasbrint, sef y dull rydym yn ei fabwysiadu nawr. Rwy'n cyd-gadeirio bwrdd gweithredu cenedlaethol gyda chomisiynydd heddlu a throseddu Dyfed Powys, ac rydym yn edrych ar hyn o safbwynt cyfiawnder troseddol yn ogystal ag o safbwynt cyfiawnder cymdeithasol, felly credaf y bydd y gweithgor pobl hŷn o fewn y glasbrint yn edrych ar y materion penodol rydych yn eu codi.
English: Thank you very much, Jenny Rathbone, for that question. As you well understand, of course, the focus of this question doesn't fall within my ministerial portfolio in terms of policy, but I'm very happy to respond in terms of the impact assessment issue. Phase 2 of the expansion of Flying Start builds on the approach taken in phase 1. That's reflected in the equality impact assessment. And, of course, high-quality early years provision does help ensure that every child has the best start in life and fulfils their potential.
Welsh: Diolch yn fawr am y cwestiwn hwnnw, Jenny Rathbone. Fel rydych yn ei ddeall, wrth gwrs, nid yw ffocws y cwestiwn hwn o fewn fy mhortffolio gweinidogol o ran polisi, ond rwy'n hapus iawn i ymateb ar y mater asesu effaith. Mae cam 2 o ehangu Dechrau'n Deg yn adeiladu ar y dull a fabwysiadwyd yng ngham 1. Mae hynny wedi'i adlewyrchu yn yr asesiad o'r effaith ar gydraddoldeb. Ac wrth gwrs, mae darpariaeth blynyddoedd cynnar o ansawdd da yn helpu i sicrhau bod pob plentyn yn cael y dechrau gorau mewn bywyd ac yn cyrraedd ei botensial.
English: Okay. My understanding is that it is within your portfolio to look at the equality impact of all Government policies, and that, obviously, includes Flying Start, while I appreciate that you're not the Minister who actually carries responsibility for that programme. So, I'm interested in looking at how the phase 1 expansion for £20 million, which increased the numbers of children benefiting from that additional support by a further 2,500, compared with phase 2, which is £26 million for 3,000 additional two-year-olds to get free Flying Start childcare from next April. But, as raised by Cardiff Council, the concerns they have about this phase 2 are that those additional children getting the additional childcare earlier on doesn't include them in the important increased support for health visitors, speech and language, and other parenting support. And I'm interested in exploring why we've done that, because it's all about the evaluation of how much impact the childcare has if it hasn't also been accompanied by that additional health visiting and other parenting support.
Welsh: Iawn. Rwy'n deall ei fod o fewn eich portffolio i edrych ar effaith holl bolisïau'r Llywodraeth ar gydraddoldeb, ac mae hynny, yn amlwg, yn cynnwys Dechrau'n Deg, er fy mod yn deall nad chi yw'r Gweinidog sy'n ysgwyddo cyfrifoldeb am y rhaglen honno mewn gwirionedd. Felly, rwy'n awyddus iawn i edrych ar sut mae ehangu cam 1, am £20 miliwn, a oedd yn golygu bod 2,500 o blant ychwanegol wedi gallu elwa o'r gefnogaeth ychwanegol honno, yn cymharu â cham 2, sef £26 miliwn i alluogi 3,000 o blant dwy oed ychwanegol i gael gofal plant Dechrau'n Deg am ddim o fis Ebrill nesaf. Ond fel y nododd Cyngor Caerdydd, y pryderon sydd ganddynt ynglŷn â cham 2 yw nad yw'r plant ychwanegol sy'n cael y gofal plant ychwanegol yn gynharach yn eu cynnwys yn y cymorth ychwanegol pwysig mewn perthynas ag ymwelwyr iechyd, lleferydd ac iaith, a rhaglenni cefnogi rhianta eraill. Ac mae gennyf ddiddordeb mewn archwilio pam ein bod wedi gwneud hynny, oherwydd mae'n ymwneud â gwerthuso faint o effaith mae'r gofal plant yn ei chael os na cheir cymorth ymwelydd iechyd ychwanegol a rhaglenni cefnogi rhianta eraill.
English: I'm pleased that this question has been raised this afternoon over the Flying Start scheme, and it's not the first time I've raised this issue, but I get deeply concerned over the postcode lottery of the scheme, where funding is based on where somebody lives rather than on their financial situation, and essentially a scenario in which wealthy people can qualify and people who need it the most actually miss out, in some cases. So, what consideration does the Welsh Government give to this notion, and what steps do you intend to take to remove barriers to the scheme and provide equity in the system?
Welsh: Rwy'n falch bod y cwestiwn hwn wedi'i godi y prynhawn yma mewn perthynas â chynllun Dechrau'n Deg, ac nid dyma'r tro cyntaf i mi godi'r mater hwn, ond rwy'n pryderu'n fawr ynghylch loteri cod post y cynllun, lle mae cyllid yn seiliedig ar lle mae rhywun yn byw yn hytrach nag ar eu sefyllfa ariannol, ac yn y bôn mae'n senario lle gall pobl gyfoethog fod yn gymwys a lle gall y bobl sydd ei angen fwyaf gael ei amddifadu ohono mewn rhai achosion. Felly, pa ystyriaeth mae Llywodraeth Cymru yn ei rhoi i hyn, a pha gamau y bwriadwch eu cymryd i ddileu rhwystrau i'r cynllun a sicrhau tegwch yn y system?
English: I'd just repeat what I said in answer to the earlier questions. Flying Start helps families with young children in the most disadvantaged areas of Wales. That's the crucial thing. We need to target that support. It includes free part-time quality childcare for children aged two and three living in those areas, and in April, we announced that up to 2,500 more children would be eligible for Flying Start, and that will include children that you represent across Wales. The first phase of the programme began at the start of September, and phase 2 will make more than 3,000 additional two-year-olds eligible. Also, I think it's important to say that there's the £70 million for improvements to facilities and maintenance for registered childcare settings, and that those settings can apply for that funding through their local authorities.
Welsh: Hoffwn ailadrodd yr hyn a ddywedais wrth ateb y cwestiynau cynharach. Mae Dechrau'n Deg yn helpu teuluoedd sydd â phlant ifanc yn ardaloedd mwyaf difreintiedig Cymru. Dyna'r peth hollbwysig. Mae angen inni dargedu'r cymorth hwnnw. Mae'n cynnwys gofal plant rhan-amser o ansawdd yn rhad ac am ddim i blant dwy a thair oed sy'n byw yn yr ardaloedd hynny, ac ym mis Ebrill, fe wnaethom gyhoeddi y byddai hyd at 2,500 yn rhagor o blant yn gymwys ar gyfer Dechrau'n Deg, a bydd hynny'n cynnwys plant rydych yn eu cynrychioli ledled Cymru. Dechreuodd cam cyntaf y rhaglen ddechrau mis Medi, a bydd cam 2 yn gwneud mwy na 3,000 o blant dwy oed ychwanegol yn gymwys. Hefyd, rwy'n credu ei bod yn bwysig dweud bod £70 miliwn ar gyfer gwelliannau i gyfleusterau a gwaith cynnal a chadw ar leoliadau gofal plant cofrestredig, ac y gall y lleoliadau hynny wneud cais am y cyllid hwnnw drwy eu hawdurdodau lleol.
English: Welsh Ministers last met with the then UK Minister responsible for modern slavery in May and officials are in regular contact with the Home Office.
Welsh: Mis Mai oedd y tro diwethaf i Weinidogion Cymru gwrdd â Gweinidog y Deyrnas Unedig a oedd ar y pryd yn gyfrifol am gaethwasiaeth fodern, ac mae ein swyddogion mewn cysylltiad rheolaidd â'r Swyddfa Gartref.
English: We continue to press the UK Government for a victim- and survivor-focused approach to modern slavery, in which safeguarding is of primary concern.
Welsh: Rydym yn parhau i bwyso ar Lywodraeth y DU am ddull sy'n canolbwyntio ar ddioddefwyr a goroeswyr yng nghyd-destun caethwasiaeth fodern, lle mae diogelu yn fater o'r pwys mwyaf.
English: Thank you for that response. The Minister will know, I'm sure, that the UK Government has moved modern slavery recently from the Minister for safeguarding to an issue at the bottom of the list of the Minister for illegal immigration and asylum. A constituent has contacted me to voice concerns about this. She's concerned about the risk that it means for victims of slavery. She questions specifically how it's possible to justify doing this in the case of immigration when nearly a third of modern slavery victims are British citizens anyway. This could mean disregarding a great proportion of them. Now, victim blaming, that's what the Home Secretary has done recently, saying that people are claiming to be trafficked in order to abuse or take advantage of the immigration rules - disgraceful comments that don't take any notice of the suffering that people face. But, unfortunately, we've come to expect no better from Conservative Home Secretaries. What steps can the Minister take in order to try and ensure that the support is maintained for victims of modern slavery in Wales, despite this decision by the UK Government?
Welsh: Diolch am yr ymateb. Mi fydd y Gweinidog yn ymwybodol, dwi'n siŵr, fod Llywodraeth y Deyrnas Unedig wedi symud caethwasiaeth fodern yn ddiweddar o fod yn fater i'r Gweinidog dros ddiogelu i fod yn fater ar waelod rhestr y Gweinidog am fewnfudo anghyfreithlon a lloches. Mae etholwraig wedi cysylltu efo fi i leisio pryderon am hyn. Mae hi'n poeni am y peryg mae o'n ei olygu i ddioddefwyr caethwasiaeth. Mae hi'n cwestiynu yn benodol sut bod posib cyfiawnhau gwneud hyn yn achos mewnfudo pan fo bron i draean o ddioddefwyr caethwasiaeth fodern yn ddinasyddion Prydeinig beth bynnag. Mi allai hyn olygu esgeuluso cyfran fawr ohonyn nhw. Rŵan, beio'r dioddefwyr mae'r Ysgrifennydd Cartref wedi ei wneud yn ddiweddar, yn dweud bod pobl yn honni eu bod wedi cael eu 'traffic-o' er mwyn camddefnyddio a manteisio ar reolau mewnfudo - sylwadau gwarthus sydd yn gwbl ddi-hid o realiti'r dioddefaint mae cymaint yn ei wynebu, ond yn anffodus rydyn ni wedi dod i ddisgwyl dim llai gan Ysgrifenyddion Cartref Ceidwadol yn ddiweddar. Pa gamau a all y Gweinidog eu cymryd er mwyn ceisio sicrhau bod y gefnogaeth yn cael ei gynnal i ddioddefwyr caethwasiaeth fodern yng Nghymru er gwaethaf y penderfyniad yma gan Lywodraeth y Deyrnas Unedig?